
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)


Πέμπτη, 3 Σεπτεμβρίου 2026

ΔΕΛΤΙΟ ΤΥΠΟΥ

Θάνατος άνδρα στον Νέο Μαρμαρά - Συνέχεια ενημέρωσης σχετικά με τον εντοπισμό 37  αλλοδαπών στη Γαύδο - Εντοπισμός 21 αλλοδαπών και σύλληψη του διακινητή τους στην Καλόλιμνο - Εντοπισμός και διάσωση 75 (39 & 36) αλλοδαπών νότια της Γαύδου - Διακομιδές ασθενών

Τις μεσημβρινές ώρες σήμερα, ενημερώθηκε η Λιμενική Αρχή του Νέου Μαρμαρά ότι ανασύρθηκε ένας 68χρονος αλλοδαπός (υπήκοος Βουλγαρίας), χωρίς τις αισθήσεις του, από τη θαλάσσια περιοχή της παραλίας «ΠΑΡΑΔΕΙΣΟΣ» Σιθωνίας Νέου Μαρμαρά Χαλκιδικής. Ο 68χρονος παρελήφθη από ασθενοφόρο όχημα του ΕΚΑΒ και διακομίστηκε στο Κέντρο Υγείας Αγίου Νικολάου, όπου διαπιστώθηκε ο θάνατός του. Από το Γ’ Λιμενικό Τμήμα Νέου Μαρμαρά του Λιμεναρχείου Ιερισσού, που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Θεσσαλονίκης.
*****
Συνέχεια ενημέρωσης:
Αναφορικά με τον εντοπισμό 37 αλλοδαπών στην παραλία «ΤΡΥΠΗΤΗ» της Γαύδου τις πρωινές ώρες της 02.09.2026, συνελήφθη ένας 16χρονος αλλοδαπός (υπήκοος Ν. Σουδάν) εξ αυτών. Ο 16χρονος συνελήφθη για παράβαση του άρθρου 83 του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση», του Ν. 5275/26 «Προώθηση πολιτικών νόμιμης μετανάστευσης» και άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε από το Τομπρούκ της Λιβύης στην Ελλάδα, έναντι χρηματικής αμοιβής.
*****
Τις βραδινές ώρες χθες, ενημερώθηκε η Λιμενική Αρχή της Καλύμνου για την ύπαρξη ταχύπλοου (Τ/Χ) σκάφους το οποίο προσέγγιζε τις ακτές της Καλολίμνου, με ικανό αριθμό αλλοδαπών. Άμεσα στην περιοχή μετέβη Περιπολικό σκάφος Λ.Σ.-ΕΛ.ΑΚΤ. (ΠΛΣ), όπου εντόπισε το ταχύπλοο σε κατάσταση ημιβύθισης με έναν 50χρονο αλλοδαπό (υπήκοο Τουρκίας) επιβαίνοντα, τον οποίο περισυνέλλεξε και τον μετέφερε στο λιμάνι της Καλύμνου. Στη συνέχεια, εντοπίστηκαν επιπλέον είκοσι ένας (21) αλλοδαποί (14 άνδρες, 4 γυναίκες και 3 ανήλικοι) σε βραχώδη ακτή, οι οποίοι παρελήφθησαν από έτερο ΠΛΣ και μεταφέρθηκαν με ασφάλεια στο λιμάνι της Καλύμνου. 
Ο 50χρονος, συνελήφθη για παράβαση των άρθρων 83 του Ν. 3386/2005 «Παράνομη είσοδος και έξοδος από τη χώρα»,  25 του Ν. 5038/2023 «Κώδικας μετανάστευσης και άλλες διατάξεις», 277 του Π.Κ. «Πρόκληση ναυαγίου» και 187 του Π.Κ. «Εγκληματική οργάνωση», καθώς αναγνωρίστηκε από τους υπόλοιπους ως ο διακινητής που τους μετέφερε στην Ελλάδα, έναντι χρηματικής αμοιβής. Σύμφωνα με τους αλλοδαπούς, εκκίνησαν τις βραδινές ώρες την 02.09.2026 από το Μπόντρουμ της Τουρκίας, καταβάλλοντας έκαστος το χρηματικό ποσό των 6.000 δολαρίων για τη μεταφορά τους στην Ελλάδα. Από το Λιμεναρχείο Καλύμνου που διενεργεί την προανάκριση, κατασχέθηκε ένα κινητό τηλέφωνο και δύο (02) πιστοποιητικά του σκάφους.
*****

[bookmark: _GoBack]Τις βραδινές ώρες χθες, ενημερώθηκαν οι Λιμενικές Αρχές της Παλαιόχωρας, της Γαύδου και της Χώρας Σφακίων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για την παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 20ν.μ. νότια της Γαύδου. Άμεσα για το σημείο απέπλευσε ένα σκάφος της δύναμης FRONTEX, το οποίο εντόπισε μία πνευστή λέμβο και περισυνέλλεξε τριάντα εννέα (39) αλλοδαπούς επιβαίνοντες (38 άνδρες και 1 γυναίκα). Παράλληλα, ενημερώθηκαν οι Λιμενικές Αρχές των Καλών Λιμένων, του Κόκκινου Πύργου και της Αγίας Γαλήνης από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για την παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 46 ν.μ. νοτιοδυτικά των Καλών Λιμένων. Άμεσα για το σημείο απέπλευσε ένα σκάφος της δύναμης FRONTEX, το οποίο εντόπισε μία πνευστή λέμβο και περισυνέλλεξε τριάντα έξι (36) αλλοδαπούς επιβαίνοντες (33 άνδρες και 3 γυναίκες). Ακολούθως, οι εβδομήντα πέντε (75) αλλοδαποί στο σύνολο τους, αποβιβάστηκαν με ασφάλεια στο λιμάνι «ΤΗΓΑΝΙ» της Παλαιόχωρας, με τη συνδρομή Περιπολικού σκάφους Λ.Σ.-ΕΛ.ΑΚΤ. (ΠΛΣ). Στη συνέχεια, μεταφέρθηκαν με λεωφορεία σε προσωρινό χώρο φιλοξενίας στην Αγυιά Χανίων, συνοδεία στελεχών της Λιμενικής Αρχής των Χανίων. Προανακρίσεις για τα δύο περιστατικά διενεργούνται από το Κεντρικό Λιμεναρχείο Χανίων. 
*****

Με μέριμνα του Κέντρου Επιχειρήσεων του Λιμενικού Σώματος - Ελληνικής Ακτοφυλακής πραγματοποιήθηκαν, οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-64χρονου και 75χρονης, από το λιμάνι της Καλύμνου στο λιμάνι της Κω, με το Ε/Π - Τ/Ρ «ΛΟΜΠΥ» Ν. Σ
-74χρονου, από το λιμάνι του Αγνώντα Σκοπέλου στο λιμάνι του Βόλου, με το Τ/Ρ-Α/Ψ «ΑΓΙΟΣ ΔΗΜΗΤΡΙΟΣ» Τ.Σ.190-Α΄ 
-77χρονης, από το λιμάνι της Ανάφης στο λιμάνι της Θήρας, με το Ε/Γ-Τ/Ρ «ΠΡΕΣΤΙΖ» Ν.Π.10996 και
-90χρονου, από το λιμάνι του Αγ. Ευστρατίου στο λιμάνι της Μύρινας με Περιπολικό σκάφος Λ.Σ.-ΕΛ.ΑΚΤ.

